חוגלה-קימברלי

חוגלה היא חברה המגדירה עצמה כחברה "למוצרי צריכה מתכלים שאינם מזון" בבעלות משותפת אמריקאית-ישראלית.

החברה הוקמה בשנות ה-60 כחברת בת של נייר חדרה, לייצור מפיות נייר, נייר טואלט ומגבות נייר, תחת שמות המותגים "איריס" ו"לילי". בשנת 1970 החלה החברה לייצר תחבושות היגייניות סאנובה, וחיתולים חד פעמיים "פיפון". בסוף שנות ה-70 שונה המותג של התחבושות ההגייניות ל"נובה לי" ובסוף 1981 שונה מותג החיתולים ל"טיטולים". בשנת 1983 פתחה החברה מפעל נוסף בעפולה. בשנת 1986 הודיעה החברה על כניסה לשוק חומרי הניקוי בשותפות עם זהר דליה. בסוף שנות ה-90 החברה הייתה המובילה בישראל במכירות של מוצרי לא מזון.

באמצע שנות ה-90 רכשה החברה האמריקאית קימברלי קלארק את רוב מניות החברה (50.01% מהן), כשהיתר (49.99%) נותרו בידי נייר חדרה. החברה החלה לשווק את מוצרי קימברלי בישראל ובשנת 1997 הוחל בייצור מקומי של מוצרי קימברלי ממותגי קלינקס והאגיס. בתחילת 2015 מכרה נייר חדרה את חלקה בחברה לקימברלי.

מותגים בולטים 

 קלינקס - מותג נייר טישיו בינלאומי (בבעלות קימברלי קלארק)
 מותגי נייר טואלט
 לילי - מותג נייר טואלט
 Molett - מותג נוסף
 נייר טואלט קלינקס - מותג שלישי, הנושא את שמו של מותג הטישיו המוכר של קימברלי קלארק
 חוגלה קימברלי פרופשיונל - מותג נייר טואלט ומוצרי היגיינה אחרים לשוק המוסדי
 Kotex - מותג מוצרי היגיינה נשית
 מותגי חיתולים:
 טיטולים - שם מותג אשר התחזק כל כך עד הפך לשם גנרי לחיתולים חד פעמיים בישראל
 Huggies - מותג חיתולים נוסף (בבעלות קימברלי קלארק)
 ניקול - מותג מטליות נייר ובד

קישורים חיצוניים 
 אתר החברה
 חוגלה קימברלי פרופשונל

הערות שוליים

תעשייה כימית בישראל